FELHÍVÁS!

Tisztelt Tagtársunk!

A Magyar Kontaktológiai Társaság alapszabályát az új Ptk 2013. évi V. törvénynek megfelelően 2017-ben módosítottuk, amely a [www.makot.hu](http://www.makot.hu) honlapon is néhány napon belül elérhető lesz.

Mivel az akkor megválasztott tisztségviselők mandátuma lejárt a Magyar Kontaktológiai Társaság  (MAKOT) Elnöksége tisztújító (vezetőségválasztó) közgyűlését Mátrafüreden, az ezévi kongresszusunk helyszínén rendezi meg, az első összehívási időpontnál megjelenő határozatképtelenség esetén.

Első összehívási időpont:

*A Magyar Kontaktológiai Társaság tisztújító közgyűlését az Elnöksége nevében a Társaság Főtitkára és az Elnöke 2022. október 5-én (szerdán) 07 órai kezdettel hívja össze, amelyre ezúton meghívjuk.*

*A közgyűlés helye: Szegedi Tudományegyetem, Szent-Györgyi Albert Klinikai Központ Szemészeti Klinikájának III. emeleti előadó terme (6720 Szeged, Korányi fasor 10-11)*

Arra a nem várt esetre, ha a fentiekben megjelölt időpontra összehívott közgyűlés a megjelentek számára figyelemmel határozatképtelen lenne, úgy **a Magyar Kontaktológiai Társaság tisztújító közgyűlését a Társaság ezévi Kongresszusának színhelyén, változatlan napirend mellett, 2022. október 8-án (szombaton) 11.35 órára hívja össze, a Társaság ezévi kongresszusának helyszínén, Mátrafüreden (**Avar Hotel\*\*\*\* Superior Mátrafüred, H-3232 Gyöngyös, Parádi út 10)**,** amely közgyűlés a jelen meghívóban közölt napirend megtárgyalására a megjelentek számára tekintet nélkül határozatképesnek minősül.

**A Közgyűlés napirendi pontjai:**

1.) Megnyitó

2.) Beszámoló a társaság munkájáról jövőbeli terveiről

3.) Tisztújító közgyűlés

4.) Egyebek

A Közgyűlésen pontos megjelenésére feltétlenül számítunk.

Szeged, szeptember 21.



Üdvözlettel:

Dr. Végh Mihály

a Magyar Kontaktlencse Társaság elnöke